Roswell - grad sira i... vanzemaljaca - 2003-10-13
Jedan grad u Novom Mexicu je njegovim stanovnicima poznat po prelijepom vremenu, ljudima prijateljski raspoloženim i istorijom koja po
Usamljena magistrala u New Mexicu, bljesci na nebu i čudno isijavanja na horizontu. Čudnovati odrazi na vjetobranima, isprepletena svjetla koja se penju po zgradama u centru grada. To može biti samo jedno mjesto na svijetu. Dobro došli u Roswell, preijestolnici svijeta nepozantih letećih objekata. Za one koji nikada nisu čuli, Roswell je postao poznat jedne noći u julu 1947 godine kada je izvješteno o navodnom padu nepoznate letjelice. Usred optužbi o prikrivanju informacija i priča o vanzemaljcima rođena je nova industrija. Ljudi iz cijelog svijeta dolazu u Roswell da posjete NLO Muzej, kaže Walter Hault, direktor muzeja i istraživačkog centra, koji privlači posjetioce iz cijelog svijeta...i možda vanzemaljce. U Roswellu, ustvari, nema velikog izbora. Na sve strane vidite zeleno, zelene parkove, travu i to je ono što privlači većinu ljudi. To je privlačno mjesto za penzionere, sa aktivnostima na otvorenom, kao što je tenis, tokom cijele godine. To je grad prave veličine, ne tako velik da bi imali probleme u saobraćaju i takve stvari, kaže stanovnica Roswella, Fay Stokes. Tu je i veliki školski centar u kojem se obučavaju budući oficiri, najveća tvornica mozzarella sira, centar za popravku jumbo jet-ova i muzej umjetnosti i istorije. Medjutim to nije ono što ljude ovdje privlači. Mislim da je to zato što je to mala zajednica, što svak svakoga zna, kaže Ray Baca, stanovnik Roswella. Roswell je nastao kao grad koji se bavio trgovinom stoke. Međutim, nije proteklo dugo dok put stoke na glavnoj ulici nije ustupio mjesto svemirskoj eri. Nastavnici, inovatori, istraživači su počeli stizati, a Dr. Robert Goddar je u Roswell došao 1930 godine. Čovjek poznat kao otac istraživanja svemira radio je u Roswellu 11 godina, medjutim reakcije na njegove pionirske letove nisu bile ništa u odnosu na ono što se u gradu desilo nekoliko godina kasnije. Mislim da većina ljudi koji dođu u Roswell su oni koji su vidjeli NLO, jer vole da pričaju o nepoznatim letećim objektima, kaže NLO entuzijast Roger Florey. Muzej posvećen nepoznatim letećim objektima također ima i izložbu karikatura koja pokazuje svijetu da se ljudi u Roswellu sa pojavnom NLO-a mogu i našaliti. U ovom gradu opstaje zdrav duh, usprkos osjećaju da mu se možda ostatak svijeta podsmjehuje, Roswell je ipak onaj koji se posljednji smije.